Pete Davidson

Pete Davidson (בעברית: פיט דייווידסון) הוא שיר של הזמרת-יוצרת האמריקאית אריאנה גרנדה, מתוך אלבום האולפן הרביעי שלה, Sweetener. השיר יצא לאור ב-17 באוגוסט 2018, על ידי חברת התקליטים ריפבליק רקורדס. את השיר כתבה גרנדה יחד עם ויקטוריה מונה ושני מפיקיו, טומי בראון וצ'ארלס אנדרסון. השיר קרוי על שמו של הארוס לשעבר של גרנדה, פיט דייווידסון.

רקע 

השיר היה האחרון שהוקלט באלבום Sweetener.

השיר נכתב כשגרנדה החלה לצאת עם פיט דייווידסון, הארוס שלה לשעבר. ההודעה הראשונה על השיר הייתה בפוסט שהעלתה גרנדה באינסטגרם ב-31 במאי 2018, עם התמונה הראשונה שלה עם דייווידסון, ובו כתבה "", חלק מהמילים לשיר העתידי שלה באותה עת. המילים האלו היו רמז לאותו שיר. ב-7 ביוני 2018, גרנדה אישרה שהקליטה לאחרונה אינטרלוד (קטע ביניים) ל-Sweetener. ב-17 ביוני 2018, היא פרסמה קטע מהאינטרלוד, ובאותו היום אישרה את שם השיר "Pete". מאוחר יותר שם השיר שונה ל"Pete Davidson".

ביקורת 
השיר קיבל בעיקר ביקורות חיוביות. ניל מק'קורמיק מדיילי טלגרף כתב על השיר "יפהפה לחלוטין, ממתק ששום דבר לא ממס לקריאות "אוו" מאושרות". לואיס ברטון מאייריש טיימס אמר שהשיר "מוסיף קלילות להקלטה". בריטני ספנוס מרולינג סטון אמרה ש"Pete Davidson" הוא "שיר שמעביר את הנקודה רק עם הכותרת שלו, היא מצאה את שלוותה."

מיקומי שיא

קישורים חיצוניים

הערות שוליים 

שירי 2018
שירי אריאנה גרנדה
שירים באנגלית
שירים שנכתבו על ידי אריאנה גרנדה
שירים שנכתבו על ידי ויקטוריה מונה
שירים שנכתבו על ידי טומי בראון
שירים על שחקנים
שירי זהב באוסטרליה